stanford-oval/wikipedia huggingface dataset:
Saharankääpiökerttu

| Saharankääpiökerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Pensaskertut Curruca
Laji::  deserti
Kaksiosainen nimi
 Curruca deserti  (Loche, 1858) 
Synonyymit
 Sylvia deserti 
Katso myös
   Saharankääpiökerttu Wikispeciesissä   Saharankääpiökerttu Commonsissa 
Infobox OKNimi-testi OKIUCN-testi OK: 
muni Curruca deserti
Saharankääpiökerttu (Curruca deserti) on kerttujen heimoon kuuluva luoteisafrikkalainen varpuslintu. Laji luokitellaan yleisesti kääpiökertun alalajiksi. Sen esiintymisalue ulottuu Länsi-Saharasta Libyan länsiosiin. Victor Loche kuvaili lajin holotyypin Algerian Saharasta vuonna 1858.
Roottori (konetekniikka)

Roottori
Roottori (myös pyörijä, ankkuri) on sähkömagneettisen koneen liikkuva osa, jota käytetään muun muassa sähkömoottoreissa ja sähkögeneraattoreissa. Roottorin liike perustuu sähkömagnetismiin, joka aiheuttaa roottorille momentin.
Häkkikäämitty roottori

Häkkikäämityn roottorin roottori koostuu uritetuista rautalevyistä, joiden läpi kulkevat kuparista tai alumiinista tehdyt johteet eli käämit. Johteet on kytketty toisiinsa metallirenkailla. Häkkikäämitykseen indusoituu sähkövirta, joka magnetoi roottorin. Nimi tulee käämityksestä, joka muistuttaa oravanpyörää.
Sabiinit

Sabiinit (lat. Sabini, yks. Sabinus) olivat itaalinen heimo muinaisessa Italiassa. Sabiinien alkuperäistä asuinaluetta, johon kuului osia nykyisistä Latiumista, Umbriasta ja Abruzzosta, kutsuttiin latinaksi nimellä Samnium. He puhuivat oskia ja umbria muistuttavaa sabellilaista kieltä.
Ennen Rooman perustamista sabiinit asuivat Latiumin maakunnassa. Legendan mukaan roomalaiset sieppasivat sabiinilaisnaisia saadakseen asukkaita vastaperustettuun ja asujaimistoltaan miesvaltaiseen kaupunkiinsa. Tästä seurannut sota päättyi, kun naiset heittäytyivät taistelevien isiensä ja aviomiestensä väliin. Sabiinit saivat huomattavan vaikutusvallan Roomassa, ja osa sen kuninkaista olisi ollut sabiineja. Sabiinitarten ryöstöstä tuli yleinen kuva-aihe taiteessa. Sodan päätös on harvinaisempi, mutta silti toistuva teema.
Tutkijat ovat havainneet monia yhtäläisyyksiä roomalaisten ja sabiinien välillä, erityisesti uskonnon ja mytologian alueilla. Monet sabiinilaiset jumalhahmot kehittyivät Roomassa ja monet kaupungin alueet (esimerkiksi Quirinalis) olivat aiemmin olleet tärkeitä sabiinien keskuksia.
Nykyään sabiinien nimeä kantava Sabinan alue Roomasta koilliseen Rietin ympäristössä kuuluu Latiumin hallinnolliseen alueeseen. Siitä on tullut turistikohde, joka tunnetaan lukuisista keskiaikaisista kylistään ja oliiviöljystään.
Tunnettuja sabiineja

Numa Pompilius, Rooman tarunomainen kuningas
Titus Tatius, sabiinien tarunomainen kuningas
Ancus Marcius, Rooman tarunomainen kuningas
Quintus Sertorius, roomalainen valtiomies ja sotapäällikkö
Attius Clausus, Rooman konsuli ja Claudiusten suvun tarunhohtoinen kantaisä
Saramo (täsmennyssivu)

Saramo voi tarkoittaa seuraavia asioita:
Saramo, kylä Nurmeksessa.
saramo, heimo Tansaniassa.
saramo, vaihtoehtoinen nimi Boliviassa puhuttavalle intiaanien itonaman kielelle.
Saramo eli Saramojoki, joki Nurmeksessa.
Saramojärvet ovat kaksi järveä Nurmeksessa:
Suuri-Saramo
Pieni-Saramo
Saramo on myös sukunimi. Tunnettu nimen kantaja on:
Jussi Saramo (s. 1979), vasemmistoliittolainen poliitikko ja kansanedustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saramo”, voi hakea sivunnimihaulla, laajalla sivunnimihaulla tai tekstihaulla.
Saaret

Saaret voi viitata seuraaviin:
Saaret (Nisiá), Kreikan alueyksikkö
Insulae (”Saaret”), Rooman provinssi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saaret”, voi hakea sivunnimihaulla, laajalla sivunnimihaulla tai tekstihaulla.
SNCASE SE.3000

| SNCASE SE> 3000 |
| --- | --- |
 Prototyyppi F-WFDR koelennolla.
Tyyppi:  kaksiroottorinen helikopteri
Alkuperämaa:   Ranska
Valmistaja:  SNCASE
Valmistusmäärä:  3 
Kehitetty mallista:  Focke Achgelis Fa 223
SNCASE SE.3000 oli ranskalaisen SNCASE:n valmistama kaksiroottorinen helikopteri.
Tekniset tiedot

Yleiset ominaisuudet
Miehistö: 2
Pituus: &&&&&&&&&&&&&012.025000012,25 m
Korkeus: &&&&&&&&&&&&&&04.08000004,80 m
Tyhjäpaino: &&&&&&&&&&&03420.&&&&003 420 kg
Suurin lentoonlähtöpaino: &&&&&&&&&&&04300.&&&&004 300 kg
Voimalaite: &&&&&&&&&&&&&&01.&&&&001 × BMW Bramo 323R-2 -yhdeksänsylinterinen tähtimoottori; &&&&&&&&&&&&0750.&&&&00750 kW (&&&&&&&&&&&01000.&&&&001 000 hv)
Roottori: &&&&&&&&&&&&&&02.&&&&002 × halkaisija &&&&&&&&&&&&&012.&&&&0012,00 m, pinta-ala &&&&&&&&&&&&0113.&&&&00113 m²
Suoritusarvot
Suurin nopeus: &&&&&&&&&&&&0180.&&&&00180 km/h
Lentomatka: &&&&&&&&&&&&0320.&&&&00320 km
Lakikorkeus: &&&&&&&&&&&07100.&&&&007 100 m
Saran Salama

Saran Salama (8. heinäkuuta 1996 Orimattila – 10. joulukuuta 2016) oli suomenhevonen ja vuosien 2006, 2007 ja 2008 ravikuningas. Se oli 157 cm korkea ja väriltään tummanrautias. Saran Salamaa valmensi koko sen kilpauran ajan sen kasvattaja Tapio Perttunen, joka myös ohjasti suurimman osan sen kilpailuista. Orin omisti Tapion tytär Sara-Juulia Perttunen.
Pelkosenniemeläisen kuvanveistäjä Matti Hulkon tekemä Saran Salaman muistomerkki paljastettiin Pelkosenniemen torilla vuonna 2017.
Saran Salaman isä oli kuusi kertaa kuninkuuskilpailuun osallistunut I-palkinnon kantakirjaori Kihin-Muisto. Saran Salama on emänsä Vipon kymmenestä jälkeläisestä menestynein. Saran Salama on kantakirjattu III-palkinnolla Ypäjällä vuonna 2001. Sen kantakirjaluokkaa on korotettu kilpailusuoritusten perusteella vuonna 2002 ja vuoden 2004 uusintatarkastuksessa se on siirretty luokkaan I. Vuosina 2002–2016 Saran Salama sai 322 jälkeläistä.
SNCAC

| Société Nationale des Constructions Aéronautiques du Centre |
| --- | --- |
Perustettu:  1936
Perustaja:  Ranskan valtio
Lakkautettu:  1949
Toimiala:  lentokoneteollisuus
Tuotteet:  lentokoneet
Omistaja:  Ranskan valtio
Huomioitavaa:  Farmanin ja Hanriotin kansallistaminen
Infobox OKVirheellinen NIMI-arvo: 
Société Nationale de Constructions Aéronautiques du Centre eli SNCAC (vapaasti suomennettuna Keskinen ilmailuteollisuusyhtiö) oli ranskalainen lentokonetehdas.
Historia

SNCAC-valtionyhtiö syntyi vuonna 1936, kun kurjassa taloudellisessa tilassa olevat Farmanin Boulogne-Billancourtin tuotantolaitos ja Hanriotin Bourgesin tuotantolaitos yhdistettiin lentokoneteollisuuden kansallistamisen seurauksena. Vuonna 1945 siihen yhdistettiin Loire-Nieuport (Issy-les-Moulineaux).
SNCAC lakkautettiin kesäkuussa 1949. Siihen kuuluneet tehtaat liitettiin Société Nationale de Constructions Aéronautiques du Nord (SNCAN, Pohjois-Ranskan lentokonetehdas) yhtiöön.
SNCAC valmisti matkustajalentokoneita, lentoveneitä, muita vesilentokoneita, koulukoneita ja raskaita pommikoneita Armée de l'Airille. Se rakensi valtion rahoituksella useita prototyyppejä, joista vain harvat pääsivät sarjatuotantoon.
Lentokoneet

SNCAC NC.211 Cormoran nelimoottorinen kuljetuskone
SNCAC NC.2233  nelimoottorinen pommikone (15 Ranskalle)
SNCAC NC.232.2 (55 valmistettu Ranskalle ja 3 Suomelle)
SNCAC NC.410
SNCAC NC.600
SNCAC NC.701 rahtikone (240 konetta, toisen maailmansodan jälkeen).
SNCAC NC.840
SNCAC NC.857
SNCAC NC.900
SNCAC NC.1070
SNCAC NC.1072
SNCAC NC.1080
SNCAC NC.3021
Aiheesta muualla

Wikimedia Commonsissa on kuvia tai muita tiedostoja aiheesta .
SNCACin kuvaus Aviafrance.com-sivustolla (ranskaksi)
SNCAC NC 1071
Rooty

| Rooty Basement Jaxx |
| --- | --- | --- |

Studioalbumin tiedot
 Julkaistu: 25. kesäkuuta 2001
 Tuottaja(t): Felix Buxton, Simon Ratcliffe
 Tyylilaji: dance, electronica, house
 Kesto: 42.43
 Levy-yhtiö: XL, Astralwerks
One Directionin muut julkaisut
| Remedy 1999 | Rooty 2001 | Kish Kash 2003 |
Singlet albumilta Rooty
 ”Romeo” Julkaistu: 4. kesäkuuta 2001  ”Jus 1 Kiss” Julkaistu: 24. syyskuuta 2001  ”Where’s Your Head At” Julkaistu: 26. marraskuuta 2001  ”Get Me Off” Julkaistu: 17. kesäkuuta 2002  ”Do Your Thing” Julkaistu: 2. joulukuuta 2003
Rooty on brittiläisen Basement Jaxxin toinen albumi, joka julkaistiin 25. kesäkuuta 2001.
Kappaleet

Romeo – 3.36
Breakaway – 3.22
S.F.M. – 2.39
Kissalude – 0.20
Jus 1 Kiss – 4.24
Broken Dreams – 3.07
I Want U – 3.26
Get Me Off – 4.49
Where’s Your Head At – 4.43
Freakalude – 0.29
Crazy Girl – 3.20
Do Your Thing – 4.41
All I Know – 3.47
Yhdysvaltain ulkopolitiikka

Yhdysvaltain ulkopolitiikka on nykyään keskeisessä asemassa kansainvälisessä politiikassa. Yhdysvallat on maailman ainoa supervalta. Yhdysvallat luopui eristäytymistä tarkoittaneesta Monroen doktriinista toisessa maailmansodassa japanilaisten tekemän Pearl Harborin hyökkäyksen seurauksena. Toisen maailmansodan jälkeen Yhdysvallat osallistui Saksan miehittämiseen ja sen vaikutus kansainvälisessä politiikassa kasvoi kylmän sodassa. Kylmässä sodassa Yhdysvallat perusti sotilastukikohtia ja soti Neuvostoliittoa ja sen sosialistisia liittolaisia vastaan useissa proxy-sodissa.
Yhdysvallat on ydinasevaltio. Yhdysvalloista muodostui eräänlainen maailmanpoliisi. Yhdysvallat puuttuu muiden maiden asioihin sotilaallisilla interventioilla. Yhdysvallat on pyrkinyt tuomaan demokratiaa maihin sekä taistelemaan terrorismia vastaan. Yhdysvaltojen ulkopolitiikkaan liittyy sotilasliittouma Nato. Kansainliitto ja sen seuraaja Yhdistyneet kansakunnat (YK) ovat olleet kansainvälisiä organisaatioita, joiden perustamisessa Yhdysvalloilla on ollut rooli.
Historia

Vuonna 1914 presidentti Woodrow Wilsonin ohjelman mukaan perustettiin Kansainliitto, josta Yhdysvallat jäi kuitenkin pois. Wilsonin aikana Yhdysvallat miehitti Meksikon ja nousi maihin Haitilla ja Dominikaanisessa tasavallassa. Toisessa maailmansodassa Yhdysvallat kukisti Japanin sekä oli mukana muiden liittoutuneiden kanssa kukistamassa Saksaa. Presidentit Franklin D. Roosevelt ja Harry Truman tukivat liittolaisiaan Euroopassa Marshall-avun avulla ja Naton perustamisella. Toisen maailmansodan jälkeen Yhdysvaltain tavoitteena oli kansainvälisen hegemonia-aseman ylläpitäminen. Suhteellinen hegemonia taloudessa on heikennyt 1970-luvun alusta alkaen selvästi, mutta selkeä sotilaallinen ylivalta on säilynyt. Kylmän sodan aikana Yhdysvallat taisteli esimerkiksi Koreassa ja Vietnamissa.
Historia > Kylmän sodan aikana

Kylmän sodan vuosina (1946–2000) Yhdysvallat sekaantui muiden maiden vaaleihin 81 kertaa. Nämä pyrkimykset jatkuvat edelleen. Samoihin aikoihin (1947–1989) Yhdysvallat yritti vaihtaa jonkin toisen maan johtajat mieluisampiin salaisilla operaatioilla yhteensä 64 kertaa. Yhdysvaltain käyttämiin menetelmiin kuuluivat johtajien salamurhayritykset (esim. Operaatio Mongoose); vallankaappausten rahoittaminen; toisinajattelijoiden tukeminen; ja vallankumousten lietsominen. Salatuista yrityksistä 25 tuotti Yhdysvaltojen haluaman tuloksen. (Wikipediassa aihetta käsitellään esimerkiksi artikkeleissa Iranin vallankaappaus 1953 ja Chilen sotilasvallankaappaus 1973.) Yhdysvaltain vaikutusyritykset lisäsivät kohdemaissa sisällissodan todennäköisyyttä 1,8-kertaiseksi. Esimerkiksi Guatemalan vallankaappaus (1954), joka Yhdysvaltain tuella korvasi demokraattisesti valitun presidentin sotilashallinnolla, johti 36 vuotta kestäneeseen sisällissotaan, jossa yli 200 000 ihmistä kuoli. Samoin vuonna 1960 Kongon demokraattisen tasavallan pääministeri korvattiin amerikkalaisille suopeammalla hallinnolla, minkä jälkeen maa vajosi sisällissotaan, jossa yli 100 000:n ihmisen arvioitiin menettäneen henkensä. Myöhempiä Yhdysvaltain väliintuloja on nähty Libyassa 2011 ja Syyriassa 2013. Yhdysvallat sekaantui muiden maiden asioihin myös sotilaallisilla operaatioilla kaikkiaan 34 kertaa (1946–2002). Esimerkiksi Grenadassa, Panamassa, ja Dominikaanisessa tasavallassa se onnistui näin syrjäyttämään vieraan maan hallinnon.
Historia > Yksinapaiseen maailmaan

Neuvostoliiton kaatumisen jälkeen Yhdysvallat jäi maailman ainoaksi supervallaksi. Ensimmäinen sotilasinterventio kylmän sodan kontekstin ulkopuolella kohdistui Panamaan. Sen jälkeen presidentti Clinton haki Yhdysvalloille uutta asemaa lähtemällä mukaan rauhanpakottamiseen epäonnisesti sujuneeseen Somalian operaatioon. Clinton toimi myös välittäjänä neuvotteluissa palestiinalaisten ja Israelin välillä. Yhdysvallat osallistui myös Jugoslavian sisällissotaan sekä Serbian ilmapommituksiin Kosovon sodassa.
Historia > Bushin aika

Clintonin seuraaja George W. Bushin hallintokausi muuttui syyskuun 11. 2001 -iskujen seurauksena, jolloin Yhdysvallat lähti laajasti kansainvälisesti tuettuna lopettamaan Talibanin vallan Afganistanin operaatiolla. Vuonna 2002 Bushin hallinto julkaisi kansallisen turvallisuusstrategian, jossa maa varasi oikeuden iskeä maita vastaan, jotka saattaisivat olla uhaksi USA:lle. Uuden doktriinin julkaisemisen jälkeen Yhdysvallat jatkoi hyökkäämällä Saddam Husseinin Irakiin ilman YK:n mandaattia. Sotaa vastustivat myös monet länsimaat, kuten Saksa ja Ranska. Bushin kaudella Yhdysvallat jättäytyi Kioton ilmastosopimuksen ulkopuolelle. Bushin kaudella USA aloitti myös suunnitelmat ohjuspuolustusjärjestelmän rakentamisesta Eurooppaan, mikä kiristi USA:n ja Venäjän välejä.
Historia > Barack Obaman ulkopolitiikkaa

Vaalikampanjassaan Barack Obama korosti diplomatian merkitystä ja lupasi keskustella myös USA:n vastustajien kanssa. Obaman noustua presidentiksi USA:n ja Venäjän välejä liennytettiin ja Obama esitti Prahassa vuonna 2009 ajatuksen "ydinaseettomasta maailmasta". Barack Obaman kahden presidenttikauden (2009–2017) suurimpina ulkopoliittisina saavutuksina luetellaan yleisesti Pariisin ilmastosopimus, Kuuban-suhteiden lientyminen ja Iranin ydinohjelmasopimuksen syntyminen. Huhtikuussa 2009 Obama esitti siis Prahassa idealistisen ajatuksen ydinaseettomasta maailmasta ja sen jälkeen hän sai vuoden 2009 Nobelin rauhanpalkinnon. Obaman suhdetta muslimimaailmaan ovat leimanneet arabikevät ja  edellisen presidentin aloittama terrorismin vastainen sota. Kautensa aluksi Obama piti Kairossa kesäkuussa 2009 tärkeän puheen, jossa hän tahtoi vetää eron maltillisten muslimimaiden ja islamilaisen terrorismin välille. Elettä kiiteltiin. Eräänlainen merkkipaalu oli myös terroristijohtaja Osama bin Ladenin surmaaminen toukokuussa 2011.
Obaman aikakauden päättyessä Yhdysvaltain suhteessa Eurooppaan ei ollut suuria ongelmia. Siinä, missä edellinen presidentti Bush jakoi Eurooppaa uuteen ja vanhaan, Obama ei jakolinjaa tunnustanut. Eurooppa näyttäytyi taantuvana taloutena, ja pragmaattisesti maailmaa katsova Yhdysvallat oli kiinnostuneempi kasvavista talouksista kuten Kiinasta.
Historia > Donald Trumpin ulkopolitiikka

Donald Trumpin valtakaudella vuodesta 2017 lähtien liittolaisuus Euroopan kanssa on ollut vahvasti koetuksella.Trumpin mielestä sotilasliitto Naton eurooppalaiset liittolaiset ovat vapaamatkustajia, jotka eivät osallistu kustannuksiin riittävästi ja piiloutuvat Yhdysvaltain asearsenaalin taa turvaan. Trumpin ulkopoliittisessa ajattelussa myös EU on saanut epäilyttävän toimijan leiman.
Trump toteutti elokuussa 2017 Yhdysvaltain vetäytymisen Pariisin ilmastosopimuksesta ja toukokuussa 2018 maan vetäytymisen Iranin ydinsopimuksesta.
Lähi-idän politiikassa välit Israelin kanssa ovat tiivistynet entisestään. Trump tunnusti joulukuussa 2017 Jerusalemin Israelin pääkaupungiksi ja ilmoitti Yhdysvaltojen siirtävän suurlähetystönsä Tel Avivista Jerusalemiin. Tammikuussa 2020 Trump esitteli Lähi-idän rauhansuunnitelman, joka laillistaisi Israelin siirtokunnat, muodostaisi pirstaleisen palestiinalaisvaltion, liittäisi Israelin valloittamat alueet virallisesti osaksi juutalaisvaltiota ja työntäisi palestiinalaiset Jerusalemin itälaidalle. Trump julkisti pitkään valmistelemansa ”Rauhan kautta vaurauteen” (Peace to Prosperity) -nimisen suunnitelmansa, kun Israelin pääministeri Benjamin Netanjahu vieraili Washingtonissa. Netanjahu ylisti suunnitelmaa ja myös hänen poliittinen kilpailijansa Benny Gantz on sanonut tukevansa sitä. Palestiinalaiset tuomitsivat Trumpin suunnitelman, jota palestiinalaisten presidentti Mahmud Abbas kutsui ”salaliittodiiliksi".
Lokakuussa 2019 terroristijärjestö Isisin johtaja Abu Bakr al-Baghdadi kuoli Yhdysvaltain sotilasiskussa Pohjois-Syyriassa. Tammikuussa 2020 Yhdysvaltain ilmaiskussa Irakissa surmattiin erittäin vaikutusvaltainen iranilainen kenraali Qassem Suleimani.
Kesäkuussa 2018 Trump tapasi ensimmäisenä Yhdysvaltain presidenttinä Pohjois-Korean johtajan kohdatessaan Kim Jong-unin Singaporessa. Toinen Trumpin ja Kimin huippukokous järjestettiin helmikuussa 2019 Vietnamin pääkaupungissa Hanoissa. Kolmannen kerran he tapasivat kesäkuussa 2019 Koreiden välisellä demilitarisoidulla vyöhykkeellä. Yhdysvaltain presidentti Donald Trump ja Pohjois-Korean johtaja Kim Jong-un tekivät historiaa: miehet kättelivät Koreoiden välisellä rajalla ja astuivat yhdessä yli Etelä- ja Pohjois-Korean rajalinjan. Trump oli ensimmäinen virassa oleva Yhdysvaltain presidentti, joka astui yli rajalinjan. Konkreettiset tulokset Trumpin ja Kimin tapaamisista vaikuttavat jääneen kuitenkin varsin vähäisiksi.
Yhdysvaltain ulkopolitiikan tunnettuja kriitikoita

Yhdysvaltain ulkopolitiikka on kirvoittanut myös kiivasta arvostelua. Joitakin tunnettuja kriitikoita ovat muun muassa Noam Chomsky, Howard Zinn, William Blum, Alfred W. McCoy, Norman Finkelstein, ei-kaupallisen radiokanavan Democray Now! perustaja Amy Goodman, brittiläinen toimittaja Robert Fisk sekä australialainen dokumentaristi ja toimittaja John Pilger. Vuoden 2008 ja 2012 Republikaanien presidenttiehdokkaaksi pyrkinyt Ron Paul esitti voimakasta kritiikkiä USA:n ulkopolitiikkaa kohtaan, esittämällä mm. kaikkien sotilastukikohtien tyhjentämistä ympäri maailman ja ilmoitti uskovansa että syyskuun 11. päivän terrori-iskut olivat vastaus USA:n Lähi-idässä harjoittamaan politiikkaan.
Entinen Yhdysvaltojen kenraali Smedley Butler kritisoi elämänsä lopulla Yhdysvaltojen puuttumista Väli-Amerikan maiden asioihin. Butler oli johtamassa Väli-Amerikan maissa erilaisia sotilasoperaatioita, joiden oli tarkoitus hyödyttää yhdysvaltalaisia yrityksiä.
Sakari Heikkinen

Paavo Matti Sakari Heikkinen (s. 19. elokuuta 1952 Pielisjärvi) on taloushistorian professori Helsingin yliopiston Politiikan ja talouden tutkimuksen laitoksella. Hän on kirjoittanut yhdessä Seppo Tiihosen kanssa kolmiosaisen Suomen valtiovarainministeriön historiateoksen.
Teoksia

Heikkinen, Sakari & Tiihonen, Seppo: Valtiovarainministeriön historia I: Valtionrakentaja, 1809-1917.  Helsinki:  Valtiovarainministeriö, 2009.  ISBN 978-951-37-5568-3.
Heikkinen, Sakari & Tiihonen, Seppo: Valtiovarainministeriön historia II: Kriisienselvittäjä, 1917-1966.  Helsinki:  Valtiovarainministeriö, 2009.  ISBN 978-951-37-5569-0.
Heikkinen, Sakari & Tiihonen, Seppo: Valtiovarainministeriön historia III: Hyvinvoinnin turvaaja, 1966-2009.  Helsinki:  Valtiovarainministeriö, 2009.  ISBN 978-951-37-5570-6.
Heikkinen, Sakari, Heinonen, Visa, Kuusterä, Antti & Pekkarinen, Jukka: The History of Finnish Economic Thought, 1809–1917, The History of Learning and Science in Finland 1828–1918.  Helsinki:  Societas Scientiarum Fennica, 2000.  ISBN 951-653-303-5.
Heikkinen, Sakari: Suomen Paperitehtaitten Yhdistys – Finnpap 1918–1996.  Helsinki:  Otava, 2000.  ISBN 951-116-328-0.
Heikkinen, Sakari: Labour and the Market. Workers, Wages and Living Standards in Finland, 1850–1913.  Helsinki:  The Finnish Society of Sciences and Letters and The Finnish Academy of Science and Letters, 1997.  ISBN 951-653-289-6.
Heikkinen, Sakari: Suomeen ja maailmalle. Tullilaitoksen historia.  Helsinki:  Tullihallitus, 1994.  ISBN 951-653-289-6.
Heikkinen, Sakari & Hjerppe, Riitta: Suomen teollisuus ja teollinen käsityö 1860–1913.  Helsinki:  Suomen Pankki, 1986.  ISBN 951-686-111-3.  Teoksen verkkoversio.
Aiheesta muualla

Sakari Heikkisen blogi "Taloutta ja historiaa"
Sakari Heikkisen tutkimukset ja julkaisut TUHAT-tutkimustietojärjestelmässä
Saksan piraattipuolue

| Saksan piraattipuolue> Piratenpartei Deutschland |
| --- | --- |
  
  
  
Perustettu:  10. syyskuuta 2006
Johto:   Sebastian Alscher (pj.) 
Ideologia:   piraattiaate  elektroninen demokratia  suora demokratia  sosiaaliliberalismi 
Poliittinen kirjo:  synkreettinen
Toimisto:  Berliini, Saksa
Jäsenmäärä:  7 770
Liittopäivät:  0 / 709 (2017)
Osavaltioparlamentit:  0 / 1 821
Euroopan parlamentti:  1 / 96 (2019)
Kansainväliset jäsenyydet:  – Euroopan piraattipuolue – Piraattipuolueiden internationaali – Vihreät / Euroopan vapaa allianssi -ryhmä
Nuorisojärjestö:  Junge Piraten
Kotisivu:  www.piratenpartei.de
Infobox OKNimi-testi OK: 
Saksan piraattipuolue (saks. Piratenpartei Deutschland, lyhyemmin Piraten), on saksalainen vuonna 2006 perustettu puolue. Puolue perustuu Ruotsin piraattipuolueeseen tietoyhteiskuntapuolueena.
Saksan piraattipuolueen johtajisto (2010/2011)
Aiheesta muualla

Kuvia tai muita tiedostoja aiheesta Saksan piraattipuolue Wikimedia Commonsissa
Saarijärven yhtenäiskoulu

| Saarijärven yhtenäiskoulu |
| --- | --- |
 Saarijärven koulu- ja kulttuurikeskus Lukiontien puolelta nähtynä.
Sijainti:  Lukiotie 3, 43100 Saarijärvi
Koordinaatit:  62.70594°N, 25.25337°E
Tyyppi:  suomenkielinen yhtenäiskoulu
Rehtori:  Anssi Hemminki
Opiskelijoita:  384 (2022, luokka-asteet 1-9)
Verkkosivut
Lukiontien puoleinen sisäänkäynti koulutiloihin.
Saarijärven yhtenäiskoulu on Saarijärven keskustassa sijaitseva yhtenäiskoulu. Saarijärven yhtenäiskoulu on julkinen koulu, johon kuuluu luokat 1–10. Vuonna 2022 koulua kävi noin 380 ala- ja yläkoulun oppilasta. Koulun nykyinen rehtori on Anssi Hemminki.
Yhtenäiskoulu toimii vuonna 2021 valmistuneessa Saarijärven koulu- ja kulttuurikeskuksessa. Myös Saarijärven lukion tilat löytyvät samasta rakennuksesta.
Saarijärvi-sali

Saarijärvi-sali on keskisuomalaisen Saarijärven kaupungintalossa sijaitseva konsertti- ja monikäyttösali. Salissa on 220-paikkainen nouseva ja kaartuva katsomo, flyygeli, kokous- ja valaistustekniikkaa sekä elokuvateatterilaitteisto. Urheiluseura Saarijärven Pullistus siirsi vuonna 1947 alkaneen elokuvateatteritoimintansa vuonna 2011 Saarijärvi-saliin, jonka esitystekniikka digitalisoitiin Suomen elokuvasäätiön tuella.
Sektorinmuotoisen salin näyttämö on syvyydeltään 8 metriä, leveydeltään edestä 11,7 metriä ja takaa 3,6 metriä, sekä korkeudeltaan 5,26 metriä. Salin akustiikan on suunnitellut Vahanen-Halme Acoustics Oy.
Saarijärvi-sali sijaitsee Saarijärven kaupungintalon 1. kerroksessa osoitteessa Sivulantie 11. Modernistisen kaupungintalon eri osat ovat valmistuneet 1977 ja 1985.
Saharasbora

| Saharasbora |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Karppikalat Cypriniformes
Heimo::  Töröt Gobionidae
Suku::  Pseudorasbora
Laji::  parva
Kaksiosainen nimi
 Pseudorasbora parva  (Temminck & Schlegel, 1846) 
Katso myös
   Saharasbora Wikispeciesissä   Saharasbora Commonsissa 
Infobox OKNimi-testi OKIUCN-testi OK: 
Saharasbora (Pseudorasbora parva) on töröjen heimoon kuuluva aasialainen kalalaji, jota esiintyy vieraslajina nykyisin myös Euroopassa.
Saharasbora on pieni kala, yleensä 2-8 cm:n pituinen, korkeintaan 11:n, ja sen pisin ilmoitettu elinaika on viisi vuotta.
Haitallinen vieraslaji

Romanian Dâmbovițan piirikunnassa saharasbora laskettiin viljelylaitoksilta 1960-luvulla vapaaksi lampeen, josta sillä oli pääsy Tonavaan ja josta se levittäytyi halki Euroopan. Saharasboran kantama loinen aiheutti vaaran muille lajeille, kuten allikkosalakalle (Leucaspius delineatus). Saharasbora käy allikkosalakoiden kimppuun, joissa loisen aiheuttama tulehdus aiheuttaa lisääntymiskyvyttömyyttä ja menehtymisen.